MUNICIPIUL CRAIOVA
CONSILIUL LOCAL AL MUNICIPIULUI CRAIOVA
      HOTĂRÂREA NR.86
privind prelungirea duratei contractului de închiriere nr.980/15.03.2016  încheiat între Colegiul Naţional „Carol I” şi Întreprindere Individuală Ungureanu Adriana
Consiliul Local al Municipiului Craiova, întrunit în şedinţa ordinarã din data de 26.02.2026;

       Având în vedere referatul de aprobare nr.43100/2026, raportul nr.43435/2026 întocmit de Direcţia Patrimoniu şi raportul de avizare nr.45234/2026 întocmit de Direcţia Juridică, Asistenţă de Specialitate şi Contencios Administrativ prin care se propune prelungirea duratei contractului de închiriere nr.980/15.03.2016  încheiat între Colegiul Naţional „Carol I” şi Întreprindere Individuală Ungureanu Adriana și avizele nr.3/2026 al Comisiei I - Buget Finanţe, Studii, Prognoze şi Administrarea Domeniului, nr.3/2026 al Comisiei III -Servicii Publice, Liberã Iniţiativã şi Relaţii Internaţionale și nr.5/2026 al Comisiei V- Juridică, Administraţie Publică şi Drepturi Cetăţeneşti;
           În conformitate cu prevederile art.1777 și următoarele din Codul Civil, art.108 lit.c, art.287 lit.b și art.297 alin.1 lit.c și alin.2 din Ordonanţa de Urgenţă a Guvernului nr.57/2019 privind Codul administrativ, cu modificările şi completările ulterioare;
              În temeiul art.129 alin.2 lit.c coroborat cu alin.6 lit.a, art.139 alin.3 g, art.154 alin.1, art.196 alin.1 lit.a din Ordonanţa de Urgenţă a Guvernului nr.57/2019 privind Codul administrativ, cu modificările şi completările ulterioare;

HOTĂRĂŞTE:

  Art.1. Se aprobă prelungirea duratei contractului de închiriere nr.980/15.03.2016,        încheiat între Colegiul Naţional „Carol I” şi Întreprinderea Individuală                   Ungureanu Adriana, având ca obiect spaţiul în suprafaţă de 17,5 mp, situat în str. Ion Maiorescu, nr.2, pe o perioadă de 2 ani, respectiv până la data de 15.03.2028.
  Art.2. Se împuterniceşte directorul Colegiului Naţional „Carol I” să încheie şi               să semneze actul adiţional de modificare a contractului de închiriere nr.980/15.03.2016 prevăzut la art.1 din prezenta hotărâre.
  Art.3. Primarul Municipiului Craiova, prin aparatul de specialitate: Serviciul              Administraţie Publică Locală şi Relaţii cu Consiliul Local, Direcţia Patrimoniu, Colegiul Național „Carol I” şi Întreprindere Individuală Ungureanu Adriana vor aduce la îndeplinire prevederile prezentei hotărâri.

